**Sió-csatorna, Nádor-csatorna és Völgységi-patak védműveiben bekövetkezett károsodások helyreállítása**

**Összefoglaló**

1. **A terület rövid bemutatása**

A helyreállítás által érintett vízfolyások a Közép- dunántúli Vízügyi Igazgatóság (továbbiakban: KDTVIZIG) területén helyezkednek el.

1. **Előzmények, a helyreállítás szükségessége**

Az árvíz- és belvíz védekezési tevékenységre kötelezett vízügyi igazgatóságok a vizek kártételei elleni védekezés műszaki feladatait az árvíz- és a belvízvédekezésről szóló 10/1997. (VII. 17.) KHVM rendelet alapján látják el. A védelmi képesség fenntartása érdekében a felülvizsgálatok állapotfelmérése szerint a megrongálódott árvízvédelmi és belvízvédelmi műveket soron kívül helyre kell állítani.

A 2018. február 7-én elindított balatoni vízeresztéssel összefüggésben számos, védképességet veszélyeztető jelenség alakult ki a Sió-csatorna ár- és belvízvédelmi művein, illetve a vízrendszer további érintett vízfolyásain, így a Nádor-csatornán és a Völgységi-patakon egyaránt. A magas vízállásokat és jelentős áramlási viszonyokat kialakító 60 m3/s mértékű maximális vízeresztési érték rézsűsuvadásokkal járt, átázott rézsűfelületekről nagyobb fák dőltek a mederbe, a lesuvadt föld a mederben okoz zátonyokat, melyekre a csatorna által szállított leszakadt fák felakadnak, és ez által lefolyási akadályokat képeznek. A védekezési feladatellátás során töltések, depóniák koronáin a járófelületek károsodtak.

A KDTVIZIG a felmérések eredményeként olyan helyreállításokra tett javaslatot, amelyek azonnali intézkedést igényelnek. A helyreállítandó szakaszokon legnagyobb problémát a töltéstestben bekövetkezett suvadások, a töltéstesten átszivárgó károsan nagy mennyiségű vizek okozzák, mely a töltéstestet olyan mértékben károsítják, hogy egy újabb, balatoni vízeresztésből adódó, levonuló árvíz rendkívül kockázatos, jelentős költséggel járó védekezés végrehajtását igényelné.

1. **A helyreállítás célja**

A helyreállítás célja a védképesség helyreállítása a Sió-csatornán, a Nádor- csatornán, és a Völgységi- patakon.

További cél a vízfolyások vízlevezető képességének helyreállítása, a zátonyok kotrása, a torlaszok megbontása a visszaduzzasztás megszüntetésének érdekében.

1. **Műszaki beavatkozások típusai**

* Rézsűcsúszások helyreállítása: az I. rendű árvízvédelmi védvonalon a töltés vízoldalán kialakult rézsűcsúszások helyreállítása, a földművek helyreállítása, a rézsű profilozása mintegy 32500 m3 mennyiségben a pálfai rézsű megtámasztás alapján (elsőrendű árvízvédelmi fővédvonal rézsűbiztosítása kőbordás megtámasztással, kőprizma alatti ágyazat készítése mederfenék rendezéssel, kőprizma vezetőmű készítése felületrendezéssel vízépítési terméskőből);
* Töltés magasítás 90 méter becsült hosszon;
* Torlaszok megbontása: a mederben és a töltéslábnál kialakult torlaszok megbontása, a torlaszok becsült mennyisége a teljes beavatkozási szakaszon 400 m3;
* Kialakult zátonyok kotrása: szükséges a vízlevezető képesség visszaállításához a kialakult zátonyok kotrása hozzávetőlegesen 11000 m3 mennyiségben;
* Töltéskorona járófelületének helyreállítása: a földműtükör kialakítása szükséges tömörítéssel, előzetes számítások alapján 303000 m2 felületen;
* Megdőlt fák kitermelése 40 m3 mennyiségben;
* Róka vagy borzlyuk felderítése és a földmű helyreállítása egy beavatkozási helyen;
* Zsilip műtárgy fémszerkezeteinek felújítása;